Publication: Magyar Közlöny
Issue: MK-2002-41 (Year: 2002, Number: 41)
Era: 1990-2004
Section: illetõleg annak megállapítását kérte, hogy a hitelintézetekrõl és pénzügyi vállalkozásokról szóló 1996. évi CXII. törvény (a továbbiakban: Hpt.) 197. §-a az Alkotmány 57. §
Paragraph Index: 904

(1) bekezdésébe ütközik, így az alkotmányellenes. A kezdeményezõ álláspontja szerint a Hpt. 197. §-ában foglalt korlátozás „sérti a bíróság elõtti egyenlõség Alkotmány 57. § (1) bekezdésében rögzített alapelvét. E rendelkezés ugyanis az egyik ügyfelet (rendszerint a felperest) megfosztja attól, hogy az ellenérdekû fél által csatolt iratok tartalmát a Pp. 93. § (2) bekezdésébõl és a Pp. 97. §-ából következõ jogai révén megismerhesse, áttanulmányozhassa. Amennyiben a jogalkotó szándéka arra irányult, hogy a banktitok tartalma az ellenérdekû fél számára is csupán a bíróság szóbeli tájékoztatásából legyen megismerhetõ, úgy az egyenlõség elve a bíróság jogi álláspontja szerint azért is sérül, mert csak a peres felek egyike kényszerül arra, hogy a számadatokban és táblázatokban is bõvelkedõ ismertetett banktitok anyagát érvelése összeállításához adott esetben órákon át jegyzetelve, szó szerint, írásban rögzítse. A perbeli esetben alperes közel 100 oldalnyi, 30%-ban táblázatokat tartalmazó iratanyag banktitokkénti kezelését kérte.”

Source: https://magyarkozlony.hu/hivatalos-lapok/98bfe11c66f538467b429acff098ae9fe9b0e8dc/dokumentumok/c06bdd1174184d484f03ff181208ea76b566e18d/letoltes